Програма на БКИ – Прага за месец февруари 2013
Продължава при засилен интерес изложбата „no CONTACT“ на Снежана Симеонова.

Място: Галерията на БКИ – Прага, Klimentská 6, Praha 1
Снежана Симеонова е сред утвърдените съвременни български автори с дългогодишно присъствие в областта на скулптурата. Многообразието на творческия й стил се дължи не само на последователните търсения по отношение на мащабите и обема на изпълнението – от монументални до кавалетни форми и размери, а и на естеството на самия материал за работа - основно бронз и къмък, но също така полиестерна смола, хартия, керамика, ready-made обекти и др.
Симеонова се изявява в почти всички скулптурни жанрове което й позволява творческа свобода и стилово разнообразие въпреки яркия лесно разпознаваем почерк, който защитава през годините на своята работа.
Предстоящата изложба е съсредоточена върху страхът от общуването, невъзможността да осъществиш контакт, трудности, които се задълбочават с годините и времето. Нерядко животът ни преминава затворен, изолиран и объркан във враждебно и агресивно пространство, чието пластично олицетворение е предложено в настоящата експозиция... Материалът използван за реализирането на тези идеи (заострени дървени клечки) е подбран именно с оглед това внушение.

Изложбата ще продължи до 09.02.2013г. 
06.- 09.02.2013
5-ти ФЕСТИВАЛ НА БЪЛГАРСКОТО КИНО

Място: Кино Луцерна, Vodičkova 36, Praha 1 / Европейски  дом,Представителство на ЕК в ЧР, Jungmannova 24, Praha 1

Фестивалът на българското кино  се провежда за пета поредна година. Инициатор и организатор е Българският културен институт в Прага. Тазгодишното издание ще се проведе от 06 до 09 февруари вкючително. Седем прожекции ще протекат в две зали – в кино „Луцерна“ и в Представителството на ЕК в Чешката република – „Европейски дом“. Входът в кино „Луцерна“ е 80 Kč, a във Европейския дом е безплатен.

Игралните филми, нееднозначно приемани в България от критиката и публиката, се очакват с нескриван интерес в Чешката столица. В подбора им участваха представители от продукцията на кино Луцерна.
Голямо внимание заслужават и документалните филмина режисьорите Адела Пеева, Атанас Киряков, Светослав Драганов. Фесивалът ще има своята световна премиера на документалния филм на Атанас Киряков ''Преходът или какво стана с нас''. 
Своите филми ще представят в Прага лично режисьори, сценаристи, актьори и продуценти – Адела Пеева, Атанас Киряков, Владислав Карамфилов-Въргала, Илия Костов, Ники Илиев, Роберт Янакиев, Саня Борисова, Слободан Милованович.

Изложбата “Златни филмови плакати“, част от съпроводната програма на 5-тия фестивал на българското кино, е вече инсталирана и ще продължи до 18 февруари 2013г. Със своя архивно-ретроспективен характер тя се вписва неповторимо в атмосферата на кафенето в кино Луцерна.
06.02.2013     
ЕВРОПЕЙСКИ ДОМ 
19.00  ОФИЦИАЛНО ОТКРИВАНЕ с прожекция на игралния филм „Слънчево“, 101 мин., 2012 г., сценарист, режисьор и продуцент Илия Костов/ГОСТ, на български, английски и чешки субтитри
07.02.2013   
ЕВРОПЕЙСКИ ДОМ 
17.00  - „Самодейци“, документален, 2005 г., 52 мин., режисьор Светослав Драганов, на български с английски субтитри
19.00 – „Развод по албански“, документален,  2007 г., 66 мин., режисьор Адела Пеева /  ГОСТ , в оригинала с български и чешки субтитри
08.02.2013   

ЕВРОПЕЙСКИ ДОМ 
17.00 – Премиера на филма „Голямата манипулация: Преходът или какво стана с нас “, документален, 2013, режисьор Атанас Киряков / ГОСТ,  на български с чешки субтитри
КИНО ЛУЦЕРНА18.45  -  „Чужденецът“, 2012, 98 мин., режисьор и сценарист Ники Илиев /  ГОСТ, в оригинала с български и чешки субтитри
09.02.2013   
БКИ-Прага

16.00 – „Чия е тази песен?“, документален, 2003 г., 72 мин., режисьор Адела Пеева / ГОСТ, в оригинала с български субтитри
КИНО ЛУЦЕРНА

18.45 – „Операция Шменти-капели“, 2011, 120 мин., режисьор Владислав Карамфилов-Въргала /  ГОСТ  , на български с английски и чешки субтитри
12.02.2013, 18 часа
ОТКРИВАНЕ НА ИЗЛОЖБА  Графика на Иван Нинов

Място: Галерията на БКИ – Прага, Klimentská 6, Praha 1
Българският график Иван Нинов е завършил Художествената гимназия в София(1960). Негови творби са включени в международни биеналета и представителни изложби на българското изобразително изкуство зад граница. 
Вече повече от 40 г. той се откроява като самотна, но забележителна фигура в българската графика. Иван Нинов се отличава със своя лаконичен, но изразителен графичен език. Голяма част от търсенията на Иван Нинов са насочени към експериментиране с абстрактните форми, техния ритъм, цвят и структура. Така се раждат големите му цикли “Въображаеми пейзажи” и “Пространства”. В тях се долавя нещо от грубите, бетонни форми на градовете, в които живеем. Зрителят е оставен да гради и разпознава свой свят около центъра, предоставен му от Иван Нинов.

Иван Нинов поставя в центъра на графичния лист образа – знак – предмет или абстрактна форма. Той създава графика, която се помни и разпознава безпогрешно. Поради своя стил. Стилът на един мълчалив и талантлив човек, който изрича това, което трябва да каже чрез черното и бялото върху графичния лист.
26.02.2013, 18 часа
След големия интерес при прожекциите на първите два филма за братята Прошек и А.Коларж , БКИ и Чешката телевизия представят документалните филми „Йозеф Вацлав Шнитер“ и „През Шипка до Варна“. Режисьорът Радован Липус лично ще запознае публиката с работата си по документиране на чешките архитектурни „забележителни следи“ в България.
Място: Галерията на БКИ – Прага, Klimentská 6, Praha 1

Авторите на цикъла от документални филми „Забележителни градове“, който има голям успех след излъчването си по Чешката телевизия, в 66 части отбелязват архитектурните бисери в Чешката република. Продължение на тази идея е проектът „Забележителни следи“, проследяващ историята на чешки архитекти и съдбата на обектите им в чужбина. След заснемането на епизоди в Босна и Херцеговина, Словения и Япония, екипът се отправя към България, където през юни и юли м.г. заснема четирисериен цикъл за известните личности Прошек, Либор Байер, братята Шкорпил, Й. Шнитер, А. Коларж и редица други.

Прожекцията ще бъде на чешки език.
